ועדת הכלכלה, כנסת 25, פרוטוקול מספר 295, 2024-02-12 00:00

דוד ביטן: לפני שאני פותח את הישיבה, יש פה נציגי משפחות חטופים ומשפחות שכולות

דוד ביטן:  מישהו רוצה לדבר? בבקשה

גיל יוגב: שלום רב, השם שלי הוא גיל יוגב

גיל יוגב:  אני אבא של בועז מנשה יוגב הי"ד

גיל יוגב:  בועז היה חייל ביחידת קומץ

גיל יוגב:  יחידה שאחראית על הגבולות, על הגדרות

גיל יוגב:  היחידה הזאת הייתה עקרונית נמצאת בנחל עוז בצורה קבועה, מוצב נחל עוז

גיל יוגב:  הוא היה שם כמעט שנה

גיל יוגב:  ביום שמחת תורה, ב-7 באוקטובר בועז נשאר שם בכוננות, הוא ועוד חיילת מהיחידה שלו ועוד הרבה חיילים אחרים שלא קשורים ליחידה שלו, שהיו במוצב נחל עוז

גיל יוגב:  התעוררו ב-6:30 לקול הפצמ"רים ורצו מיד למיגונית

גיל יוגב:  בועז לא הספיק אפילו ללבוש מדים ולא הספיק לקחת אפילו את הנשק שלו

גיל יוגב:  הוא הגיע למיגונית והיה שם חייל של גולני שהיה פצוע

גיל יוגב:  הוא לקח ממנו את הנשק ונלחם עם הנשק שלו

גיל יוגב:  תקפו את המוצב הזה כ-200 מחבלים בסך הכולל

גיל יוגב:  היו שם בכמה גלים נכנסו למוצב

גיל יוגב:  בועז נלחם שם מתוך המיגונית, המיגונית של הבנים מה שנקרא

גיל יוגב:  ונהרג שם, הוא קיבל כדור בראש

גיל יוגב:       אני באתי לפה בשם פורום הגבורה, פורום משפחות הנופלים

גיל יוגב:  צוואה של הנופלים שלנו, של הבנים שלנו, שנהרגו על קידוש השם, היא להמשיך את המלחמה עד הסוף

גיל יוגב:  למוטט את החמאס, לא להפסיק לרגע את הלחימה

גיל יוגב:  צריך לנקות את השטח לגמרי מאויבים

גיל יוגב:  את כל מדינת החמאסטן הזאת צריך לנקות לגמרי

גיל יוגב:  אין להפסיק לרגע, גם לא בכניסה לרפיח

גיל יוגב:  עד הסוף, צריך להילחם

גיל יוגב:  והדוגמה הטובה ביותר היא הדוגמה שראינו אתמול בלילה, שרק הלחץ הצבאי מביא בסופו של דבר לשחרור החטופים

גיל יוגב:  אם חשבנו שאולי אפשר לעשות רק באמצעות אחרת, המבצע הצבאי של אתמול הוכיח לנו שיש אפשרות לעשות את זה בצורה הטובה ביותר לשחרר את החטופים, להחזיר אותם הביתה

גיל יוגב:       אנחנו כולנו, ליבנו, במיוחד לב שלנו, לב שכואב, לב שאוהב, לב שאיבד חלק מהלב שלו, פשוט איבדנו חלק מהלב באותו יום שמחת תורה

גיל יוגב:  הלב הזה רוצה לראות את החטופים שנמצאים בעזה היום בבית

גיל יוגב:  אבל זה אנחנו מאמינים שאפשר לעשות את זה באמצעות מבצע צבאי כמו שצריך

גיל יוגב:  ככל שאנחנו נלחץ יותר על החמאס כן יש סיכוי לשחרר את החטופים בשלום הביתה

גיל יוגב:  ואנחנו כולנו מתפללים שאפשר יהיה לעשות את זה

גיל יוגב:  אבל המטרה היא לעשות את זה באמצעות מבצע צבאי ולא באמצעים אחרים

גיל יוגב:  רק לנקות את השטח לגמרי ולמוטט את החמאס עד הסוף, כולל כל הגדודים שנשארו לו ברפיח

גיל יוגב:  תודה רבה על זכות הדיבור

אודי גורן: אני אשמח

אודי גורן:  אודי גורן, בן דוד של טל חיימי שנרצח ונחטף ב-7 באוקטובר

אודי גורן:  ואני רוצה להקריא לכם נאום שנאמר פה בבניין הזה לפני 50 שנים על ידי מנהיג שהיה משכמו ומעלה ועיצב את עתידה של מדינת ישראל ועיצב במידה רבה את דמותה של הליכוד

אודי גורן:       "אדוני יושב הראש, כנסת נכבדה

אודי גורן:  עניין השבויים והנעדרים איננו יכול ואסור שיהיה עניינם של מספר אלפי נפשות חרדות, מודאגות ומייחלות

אודי גורן:  הוא חייב להיות עניינם של כל 3 מיליוני אזרחי המדינה ולמעשה עניינם של כל 14 מיליון היהודים במולדת ובתפוצות הגולה

אודי גורן:  אם יש משמעות למאמר ישראל ערבים זה לזה ואויבנו מוכיחים מתקופה לתקופה כמה עמוקה משמעותו של מאמר זה, הוא חל על המאורע המיוחד הקשור בשבויינו או בנעדרנו או על הזעקה האנושית שכמוה לא נשמעה בדור הזה לצער ולכאב

אודי גורן:  ברוח זו ניתן לומר שעניינו של כל אחד מאתנו, כל אב ואם בישראל, חייבים לראות את הבנים האלה כאילו היו הבנים שלהם

אודי גורן:  אני משמיע את התביעה באוזני הממשלה לערוך רביזיה בהחלטתה האחרונה

אודי גורן:  אינני רוצה לדבר על העבר, אני מכוון את דבריי לעתיד

אודי גורן:  לשאלה הגדולה, איך נושיע את בנינו השבויים? הממשלה החליטה בשעתה על דעת כל הבית כי עם הפסקת האש יבוא שחרור השבויים בשתי חזיתות שהן אחת

אודי גורן:  שבויינו הנמצאים בידי הסורים", זה אז, היום חמאס אויב חמור הרבה יותר, "לא שוחררו עד היום

אודי גורן:  ולכל הפניות שנעשו עד אתמול אין קול ואין עונה

אודי גורן:  ולכן עלינו לדון בשאלה איך נצליח, איך נעשה עכשיו מאמץ עליון כדי להביא אותם הביתה

אודי גורן:  הם כ-100 חיילים לוחמים"

אודי גורן:  היום אנחנו מדברים על למעלה מ-100 אזרחים

אודי גורן:  "זהותם נקבעה על ידי צילומים שהתפרסמו בעיתונות או בטלוויזיה ברחבי תבל

אודי גורן:  עד מתי? הממשלה החליטה לאחרונה כפי שנמסר כי היא תתנה כל שיחה במישרין או בעקיפין במסירת רשימת השבועיים ובביקור נציגי הצלב האדום אצלם

אודי גורן:  התפרסמו ידיעות שהממשלה הייתה מוכנה להסתפק בתנאי הראשון

אודי גורן:  אין לדבר על תנאי א' ולא על תנאי ב' ולא על שניהם בלי תנאי שלישי והוא שחרור השבויים

אודי גורן:  אין להפריד בין שלושת התנאים האלה"

אודי גורן:  אני חושב שכולנו פה מסביב לשולחן קוראים לדבר הזה

אודי גורן:  "נכון, קודם כל ימסרו את רשימת האנשים וישחררו את המשפחות ממצוקה שאין לה ביטוי בשפת אנוש

אודי גורן:  החי האיש? ויאפשרו ביקורים של נציגי הצלב האדום"

אודי גורן:  את זה הבנו שאנחנו צריכים לבטל כבר מזמן

אודי גורן:  "אבל יחד עם זה, יתחייבו בתאריך וכעבור ימים מספר לקרוא דרור לשבויים

אודי גורן:  אנו ניתן להם את השבויים הסורים והם יחזירו לנו באותו יום את השבויים שלנו

אודי גורן:  ואני חוזר ואומר, אדוני יושב-הראש, בשום פנים ואופן אין להסתפק בשני תנאים

אודי גורן:  אין להפריד בין התנאי השלישי והשניים הראשונים, בין ההומניטרי ובין שחרור החטופים

אודי גורן:  נניח שהסורים נעתרים לתת את הרשימה ומרשים ביקורים, בוודאי שזו תהיה הקלה

אודי גורן:  איש אינו מזלזל בה

אודי גורן:  אבל הרי אז יתכן שיחזיקו בבנים אלה זמן שאינני יכול אפילו להגדירו

אודי גורן:  איננו רוצה היום להיכנס לפרטים ולספר על ניסיוננו לגבי שבויים יהודים, ישראלים, בידי הסורים,

אודי גורן:  ואני לא רוצה להיכנס לפרטים של מה שאנחנו יודעים היום על השבויים שלנו בידי חמאס ומה שהם עוברים

אודי גורן:       מי שנאם את הנאום הזה היה ראש האופוזיציה מנחם בגין, שנהפך למנהיג האגדי של הליכוד, הכתיב את דרכו שנים קדימה ובעצם שינה את פניה של מדינת ישראל

אודי גורן:  אדם שעשה החלטות הרות גורל כנגד האנשים שבחרו בו, כי הוא ראה קדימה וקיבל באמת החלטה שהצילה במשך 50 שנים מאות חיילים ממוות בידי המצרים, כפי שהיה בעשורים שקדמו לו

אודי גורן:  מנחם בגין ראה את העתיד, ראה מה צריך לעשות וכאדם אמוני, כאדם שארץ ישראל השלמה הייתה לנגד עיניו, ביצע ויתורים טריטוריאליים כדי להציל יהודים

אודי גורן:  ואכן הציל

אודי גורן:  ואנחנו, כל מדינת ישראל, חייבים לו חיים של אלפי אנשים

אודי גורן:       אנחנו היום באים לא כדי להעלות אותו כנגד, להיפך, כדי לתת רוח גבית, כדי להזכיר שכדי לפתור את המצב הנוראי שנכנסנו אליו אנחנו חייבים לקבל החלטות מאוד קשות

אודי גורן:  זו המשמעות של המחדל של ה-7 באוקטובר

אודי גורן:  ומנחם בגין היה איש שקיבל החלטות מאוד מאוד קשות

אודי גורן:  ואנחנו רוצים לזכור היום את הדמות הזאת ושהיא תהווה לנו השראה גם בימים האלה

אודי גורן:  תודה

עינת ויסוצקי: אני עינת, אני מקיבוץ נירים

עינת ויסוצקי:  המון חברים שלי נרצחו ונהרגו בקרב ב-7 באוקטובר

עינת ויסוצקי:  בעלי הוא סמג"ד במילואים, אח שלי הוא לוחם במילואים ביחידה מיוחדת של התותחנים

עינת ויסוצקי:  אמא שלי משפחה שכולה של חיל האוויר, אח שלה היה טיס

עינת ויסוצקי:       חשוב לי לדבר על נקודה שמאוד קשה לי

עינת ויסוצקי:  בשבועות האחרונים מנסים לייצר פה כל מיני גורמים איזה שהוא מצג שווא שזה או מטה המשפחות או משפחות הנופלים או מטה המשפחות או הלוחמים שבשטח

עינת ויסוצקי:  חשוב לי להגיד שרוב המשפחות פה הן גם משפחות שכולות, הם גם המפונים מעוטף עזה, הם גם משפחות, נשות הלוחמים כמוני

עינת ויסוצקי:  ואנחנו הראשונים שנצטרך לחזור לגור בחבל הארץ הזה שההורים שלנו והסבים שלנו ודורות שבנו את הארץ הזאת התיישבו שם

עינת ויסוצקי:  אנחנו בטח בעד מיטוט החמאס

עינת ויסוצקי:  שוב, כי אנחנו אלה שנצטרך לחזור לגור שם

עינת ויסוצקי:  אנחנו בטח בעד לסיים את המלחמה הזאת בצורה שתאפשר לנו חיים

עינת ויסוצקי:  הדבר היחידי שאנחנו אומרים שהדבר הדחוף ביותר והבהול ביותר זה החזרת החטופים

עינת ויסוצקי:  כי הוא באמת הדחוף ביותר, כדי להחזיר אותם בחיים כמה שיותר

עינת ויסוצקי:  אחר כך אנחנו סומכים על צה"ל, אני סומכת על בעלי שחזר מירח דבש תוך 24 שעות מדרום אפריקה, כי הוא נקרא אל הדגל ולא הייתה שום שאלה

עינת ויסוצקי:  טיסה ראשונה שמצאנו הוא חזר לארץ

עינת ויסוצקי:  הוא יחזור להילחם ברגע יגידו והצבא וכוחות הביטחון מספיק חזקים כדי שברגע שיגידו להם הם יעשו כל מה שצריך על מנת למוטט את חמאס ולאפשר לנו, לכולנו, לחזור לבתים שלנו

עינת ויסוצקי:  הדבר הבהול ביותר והדחוף ביותר זה החזרת החטופים

עינת ויסוצקי:  תודה

שמעון פרס: שמי שמעון אור, שם אחי התאום ירון

שמעון פרס:  אבא של אבינתן, שיחד עם נועה חברה שלו נחטפו ב-7 באוקטובר

שמעון פרס:  אני רוצה לדבר על נושא של ערבות הדדית

שמעון פרס:  אני חושב שיש ערבות הדדית

שמעון פרס:  היום אנחנו שמענו גם על שחרור של שני חטופים, של מעטפת ענקית צבאית שלמעשה סיכנה את עצמה כדי לשחרר אותם וגם שני לוחמים שנהרגו ביום הזה

שמעון פרס:  שמענו על מותם

שמעון פרס:  וגם לצידי יש אב שכול, גם מולי אב שכול וגם מי שדיבר מקודם

שמעון פרס:  אני חושב שאנחנו צריכים להיות בערבות הדדית

שמעון פרס:  גם ערבות הדדית בין משפחות החטופים, גם אם יש דעות שונות

שמעון פרס:  גם ערבות הדדית שלנו בין המשפחות של החטופים לבין חיילי צה"ל שמסכנים את עצמם ונהרגו מעל ל-200 חיילים מאז מה שנקרא הפעילות בתוך עזה

שמעון פרס:  גם ערבות הדדית כלפי המשך של החיים במדינת ישראל, שאזרחים לא ייפגעו בעתיד בעקבות חזרת החמאס או חיילים יהרגו בהמשך בעקבות החזית הצפונית או יהודה ושומרון

שמעון פרס:       אני רוצה לפנות לחברי הכנסת ולכל מי שיושב פה, בשם הערבות ההדדית

שמעון פרס:  שאנחנו נעשה פעולות ואנחנו נלחץ על החזרת החטופים עכשיו

שמעון פרס:  אבל באופן שאנחנו נשמור על הערבות ההדדית

שמעון פרס:  כלומר שאנחנו לא נעשה פעילות שתלחץ על חזרת חלק מהחטופים ואחרי כן נאבד את שאר החטופים, כי אנחנו ערבים אחד לשני

שמעון פרס:  ואנחנו לא נעשה הסכם ולא נעשה עסקה שאולי תחזיר את החטופים, אבל תסכן את חיילי עם ישראל ואת מדינת ישראל בהמשך, כי אנחנו ערבים אחד לשני

שמעון פרס:  שאנחנו נעשה עסקה כזאת שכולם יחזרו ושיהיה בביטחון וכוח ועוצמה של צה"ל באופן כזה שאנחנו נשמור על הערבות ההדדית

שמעון פרס:  גם בינינו בתוך משפחות החטופים, גם ביחס לחיילי צה"ל וגם ביחס לאנשי מדינת ישראל

שמעון פרס:  כל מי שחי במדינת ישראל, שזה אומר הבנים שלי והנכדים שלי והנכדים של כולנו, כדי שייחיו בבטחה בהמשך

שמעון פרס:  זה אומר שאנחנו צריכים להיות ביחד וללכת למקום הכי חזק והכי טוב לעסקה הזאת וגם לעתיד מדינת ישראל

שמעון פרס:  תודה רבה לכם

איציק פיטוסי: אני יכול לקבל רשות? תודה רבה

איציק פיטוסי:  פשוט יש לי איזה פוסט מאז שגירשו אותי מהבית, מגוש קטיף

איציק פיטוסי:  אני נמצא פה במשכן הכי מכובד, אז אני מתנצל אם התפרצתי

איציק פיטוסי:  אני מדבר מטעם פורום הגבורה

איציק פיטוסי:  אני מדבר על הבן שלי ישי פיטוסי

איציק פיטוסי:  ואני ברשותכם, בגלל סערת הרגשות, אני אקרא את זה

איציק פיטוסי:  ישי הבן שלי נולד בגוש קטיף

איציק פיטוסי:  גם גורשנו משם

איציק פיטוסי:  ישי גדל והתחנך בישיבה תיכונית בקריית ארבע, שם הוא רכש את ערכי הציונות ואהבת המולדת

איציק פיטוסי:  התגייס לקומנדו ולאחר שהצטיין עבר לגדוד גולני

איציק פיטוסי:       ב-7 באוקטובר, שמחת תורה, פרצו את הגדר שמפרידה בין ישראל לעזה אלפי מחבלים

איציק פיטוסי:  חדרו לתוך שטחי ישראל במטרה לרצוח ולחטוף כמה שיותר אזרחים, כולל נשים, זקנים, ילדים ותינוקות

איציק פיטוסי:  בתחילת מתקפת הטרור ישי ועוד שישה לוחמים מהצוות שלו עסקו בפעילות שגרתית בנמר שהיו על הגדר במוצב שנקרא החץ השחור

איציק פיטוסי:  כאשר ישי והצוות שלו הבחינו במאות המחבלים אשר חדרו לישראל הם חתרו למגע והתחיל ולהילחם במחבלים

איציק פיטוסי:  לאחר כשעה של לחימה מתמשכת עם מאות מחבלים קיבל הצוות קריאה לעבר בסיס נחל עוז כדי להציל את החברים שלהם

איציק פיטוסי:  במהלך הנסיעה לבסיס להילחם, כאשר ישי והצוות הגיעו לבסיס הם גילו את גודל הזוועה

איציק פיטוסי:       אני חייב לציין, כתבתי את זה אמנם, במהלך הלחימה על הגדר הנמר חטף RPG שהשבית את המערכות שהיו על הנמר

איציק פיטוסי:  גם המקלען וגם הקטלן, כבש הנמר ננעלה עליהם, כך שהם לא יכלו לצאת מתוך הנמר

איציק פיטוסי:  הנמר הפך להיות קופסת מתכת, פשוט קופסת מתכת ללא תוחלת חיים, ללא מיזוג, לא כלום, 10 לוחמים בתוך הנמר

איציק פיטוסי:  בתוך הערכים שהם חונכו וכשהם ראו שהם לא יכולים להיות אפקטיביים בתוך נחל עוז בתוך המוצב הם יצאו מהמוצב ופרקו ביער סמוך למוצב, מתוך הצריח, במטרה ללכת להציל את החברים שלהם

איציק פיטוסי:       כשהם פרקו מתוך הנמר הם היו בערך 600 מטרים מהמוצב

איציק פיטוסי:  ובהליכת קרב הם נתקלו בשתי חוליות של מחבלים

איציק פיטוסי:  חוליה ראשונה שהם נתקלו בה זו החולייה שהייתה לכיוון קיבוץ סעד ואת הקיבוץ הזה הם הצילו כשהם הרגו את החולייה הזאת

איציק פיטוסי:  החולייה הנוספת זו הייתה חוליה שהייתה בדרכה לנחל עוז

איציק פיטוסי:  הם המשיכו עם מעט התחמושת שנשארה להם ללכת לעזור לחברים שלהם שהיו בתוך החמ"ל, תצפיתניות, וכולם מכירים את כל מה שקרה בתוך נחל עוז, בתוך המוצב

איציק פיטוסי:  כשהם הגיעו לתוך המוצב הם לא הספיקו להגיע עד שטח המוצב

איציק פיטוסי:  חיכה להם מארב גדול בכניסה

איציק פיטוסי:  עם מעט התחמושת שהייתה להם עד הכדור האחרון הם נלחמו

איציק פיטוסי:  ישי, החברים שלו, שבעה לוחמים, שישה מתוכם נהרגים

איציק פיטוסי:  שם ישי מצא את מותו

איציק פיטוסי:  אחד ניצול, שזה הם הוא שסיפר לנו את רוח הלחימה שהייתה שם

איציק פיטוסי:       זו הייתה רוח לחימה של חתירה למגע

איציק פיטוסי:  הם יכלו להישאר בנמר, הם יכלו לא להתקדם, יכלו לחכות לעזרה

איציק פיטוסי:  הם ידעו שהם מעטים מול רבים, אבל הם יצאו להילחם, כי הם ידעו על מי הם מגינים

איציק פיטוסי:  הם מגינים על הקיבוצים, הם מגינים על האזרחים ולא בחנו בשום אמצעים על מי הם מגינים

איציק פיטוסי:  הם יצאו להגן כי הם הבינו שהם נמצאים בתוך מלחמה

איציק פיטוסי:  וזו מלחמה שמתמשכת וחייבת להימשך עד הסוף

איציק פיטוסי:  כי אנחנו מבינים שהרוע שמעבר לגדר אין מילים אפילו איך לתאר אותו

איציק פיטוסי:  אנחנו יודעים את מעשי הזוועה שנעשו, אנחנו יודעים את המטרה, הם לא באו רק להרוג, הם רצו מעבר לזה

איציק פיטוסי:  רצחו תינוקות, ילדים, חטפו נערות תמימות, צעירים שהיו במסיבה

איציק פיטוסי:  זה לא להילחם בחיילים, זה להשמיד את העם שלנו

איציק פיטוסי:       אנחנו נמצאים כבר בפנים

איציק פיטוסי:  אל לנו להרים את הרגל מהגז

איציק פיטוסי:  אנחנו חייבים לסיים את המלאכה הזאת בשם צוואת הנופלים שלנו, בשם הילדים שלנו

איציק פיטוסי:  אנחנו לא רוצים עוד פעם ה-7 באוקטובר

איציק פיטוסי:  אנחנו רוצים לחזור לפסטיבל

איציק פיטוסי:  הפסטיבל של הכלניות שהיה בפברואר כל שנה, שילדה יכולה ללכת על הגדר ושיכולים לעשות ריצה מסביב ליישוב בלי לפחד

איציק פיטוסי:  לדעת שאין מעבר לגדר הזאת מישהו שמחפש אותנו

איציק פיטוסי:  וזו המדינה שלנו, בואו לא נשכח את זה

איציק פיטוסי:  אנחנו צריכים להביא אותם מהר, זה ברור, ואנחנו צריכים לא להשאיר שם אף אחד

איציק פיטוסי:  תודה רבה

תומר גני לוין: שמי תומר גני לוין, אני בן קיבוץ נירים

תומר גני לוין:  בוגר בית הספר מעלה הבשור

תומר גני לוין:  מעלה הבשור הוא בית הספר המשותף של הקיבוצים והמושבים של הנגב המערבי

תומר גני לוין:  התבשרנו שבשבת ההיא 102 מיקירי קהילת בית הספר נחטפו

תומר גני לוין:  מורות, מורים, הורים של בני קבוצה, ילדי בני קבוצה, חברים מהקיבוץ

תומר גני לוין:  102 מבית הספר נחטפו

תומר גני לוין:       בשביל לחזור לקיבוץ נירים הוריי המאמצים ואחי המאמץ החי שגרים בעין הבשור, אמא שלי שגרה במושב ישע

תומר גני לוין:  מעבר לגדר שהייתה תמיד, לפחות בפרספקטיבה שלי, בן 59, גם בילדותי הייתה גדר

תומר גני לוין:  מעבר לגדר הזאת הרוע שנמצא בצד השני, מחובתנו כולנו, ואני שומע את זה

תומר גני לוין:  אנחנו אומרים את זה כולם סביב השולחן הזה וגם ברחוב וגם בציבור

תומר גני לוין:  ברור לכולנו שהרוע שקיים מעבר לגדר צריך למגר אותו

תומר גני לוין:  ללא זה אין בית

תומר גני לוין:  לא יהיה בית באמת לחזור אליו אם הרוע בצד השני ימשיך

תומר גני לוין:       אני אומר מילים שמנוגדות לחוויית החיים שגדלנו בה בקיבוץ

תומר גני לוין:  שיר השלום של קיבוץ נירים

תומר גני לוין:  על השכנים שלנו מעבר לגדר

תומר גני לוין:  הורים בני 85 שעולמם נחרב

תומר גני לוין:  נשרף הבית, נחטפו חברים יקרים, קהילה נקרעה

תומר גני לוין:  וכל העולם שגדלנו עליו, לא כאילו, התמוטט

תומר גני לוין:  איננו עוד

תומר גני לוין:  כל מה שידענו, זה לא היה חלום, ידענו כך חיים, אנחנו עם שכנינו

תומר גני לוין:  אין את זה יותר

תומר גני לוין:  ולכן אני חושב שסביב השולחן הזה, ושוב, גם בחוצות, יש תמימות דעים מלאה שאנחנו צריכים שמעבר לגדר הרוע הזה לא יהיה יותר

תומר גני לוין:       אני רוצה לדבר על מושג הזמן

תומר גני לוין:  אני לא אאריך, אבל אני רוצה לדבר על מושג הזמן ואחרי זה על מילה שמדברת על תרבות

תומר גני לוין:  הזמן אזל

תומר גני לוין:  חלפו יותר מארבעה חודשים ואני מבקש אותנו לרגע אחד לעצום את העיניים כולנו ולנסות לשוות בדמיוננו אם חס וחלילה מי מאתנו סביב השולחן הזה שאיננו שייך למשפחות היקירים שנמצאים בעזה, אם חס וחלילה האמא, האבא, אח או אחות, בן או בת, שלנו, שכאשר נחזור הערב הביתה נמצא אותם בבית ונחבק אותם חזק

תומר גני לוין:  אילולא הם היו שם איזה מן חוויית חיים אנחנו היינו חווים

תומר גני לוין:  מה היה הצו המוסרי שלנו למעשה שאנחנו נדרשים לעשות כחברה וכציבור

תומר גני לוין:  זאת הזמנה שלי אותנו למן תרגיל קטן בדמיון מודרך, שאולי ייתן בנו את הכוח והחוסן והאומץ והגבורה לעשות את מה שנדרש

תומר גני לוין:  לפדות את יקירנו

תומר גני לוין:  לפדות איננו אומר להסיע את גייסות הצבא ולחסל את האויב

תומר גני לוין:  זאת נדרש לעשות

תומר גני לוין:  לפדות את יקירנו ויקירותינו הוא מגיע מעולם אחר

תומר גני לוין:  לשלם זהב ויהלומים, לתת יד וכליה, ומי יודע מה עוד? בשביל שעכשיו הם יחזרו הביתה בחיים

תומר גני לוין:  אין אף בעל מקצוע בעולם, תחקרו, אף בעל מקצוע בעולם שמבין בנושא הזה שנקרא שחרור חטופים

תומר גני לוין:  אני מסייג, שאיננו נגוע בצורה כזו או אחרת באיזה חוויית אשמה או מחדל, נניח אותם בצד

תומר גני לוין:  אף בעל מקצוע בעולם יאמר שיש דרך, בכוח, לשחרר בחיים את 134 היקירות והיקירים שלנו שם

תומר גני לוין:  ולכן אנא במטותא, פנו אל הדרך שקיימת להחזיר אותם בחיים

תומר גני לוין:       אותן שתי משפחות שזכו הלילה לשמוע, מהקהילה שלנו, מקיבוץ ניר יצחק, שיקיריהם חזרו, הוחזרו במבצע מרשים כנראה של צה"ל

תומר גני לוין:  אין דבר משמח מזה

תומר גני לוין:  אך בד בבד, באותה נשימת אפי, צר לי לומר שאחת ונתבשר, אני לא חושב שיהיה מי שיהיה מופתע, אם נתבשר שברגעים אלו או בשעות הקרובות או בימים הקרובים יהיה איש רע נורא שישלח לנו מסרים שהמחיר של היקירים שנמצאים שם בידיו טבח בהם

תומר גני לוין:  על העובדה שאנחנו חילצנו שניים מתוכם בכוח ולא בעסקה

תומר גני לוין:  הכאב הזה שהמשפחות האלה תישאנה איתן על העובדה שיקיריהם נחלצו ובמחיר הזה יכול להיות שיש כאלה מאתנו ששילמנו את המחיר היקר מכל, אני מרחם עליהם

תומר גני לוין:  ממש, זה משהו שאי אפשר יהיה לתקן

תומר גני לוין:  אני לא יודע להגיד האם מישהו נתן את הדעת למשמעות הזאת שקיבל את ההחלטה שמתפרשת אמיצה, שנוצרה קונסטלציה שאפשר לשחרר שניים

תומר גני לוין:  יש שם 134 שצריך להחזיר אותם הביתה בחיים

תומר גני לוין:  בבקשה, תעשו את מה שנדרש באומץ ובגבורה

תומר גני לוין:  ולא בעוז ובעוצמה

תומר גני לוין:  זאת אנחנו נדע לעשות

תומר גני לוין:       הדבר האחרון נוגע לחינוך ותרבות

תומר גני לוין:  אני רואה פה שלט קטן

דוד ביטן: אני מבקש שתסיים

תומר גני לוין: אני מסיים

תומר גני לוין:  נתת לי זמן

תומר גני לוין:  אני מסיים

תומר גני לוין:  כתוב פה שמור לחטופים

תומר גני לוין:  החטופים המדוברים הם חטופיו של סינוואר

תומר גני לוין:  שלנו הם יקירים ויקירות

תומר גני לוין:  חטופים הם של סינוואר, שלנו הם יקירים ויקירות

תומר גני לוין:  אני מבקש אותנו, הבקשה השנייה, סליחה, שיש להיכל הזה, דרכך, חבר הכנסת, להפסיק לקרוא להם חטופים וחטופות

תומר גני לוין:  לקרוא להם מה שהם עבורנו, יקירים ויקירות

תומר גני לוין:  זאת לא סמנטיקה

תומר גני לוין:  למילה יש כוח

תומר גני לוין:  נקרא להם יקירים ויקירות

תומר גני לוין:  אני יודע, זה יקל עלינו לשלם את המחיר הנדרש בשביל להחזיר את היקירים והיקירות הביתה

תומר גני לוין:  ממש תודה

תומר גני לוין:  שנדע רק ימים טובים

מנחם בדר: קוראים לי מנחם לב

מנחם בדר:  אני רוצה להצטרף לתפילה של כולנו להחזיר את היקירים והיקירות שלנו

מנחם בדר:  כולנו כואבים את זה, גם מי שלא ממש מתוך המשפחות

מנחם בדר:  אני משער שכל מי שנמצא פה מסכים ומעונין ורוצה שהיקירים שלנו יחזרו בכל מחיר

מנחם בדר:  זאת אומרת, בין אם זה בדרך צבאית, בין אם זה בדרך של עסקה, בכל דרך שהיא, רק שיחזרו כבר הביתה

מנחם בדר:  אבל יש ביטוי שאומר אין חכם כבעל ניסיון

מנחם בדר:  ולצערנו לנו יש ניסיון

מנחם בדר:  יש לנו ניסיון ארוך מאוד

מנחם בדר:  ואני רק רוצה להזכיר פה לציבור שיחיא סינוואר, שהזכירו אותו פה קודם, שוחרר בעסקת שליט

מנחם בדר:  הניסיון שלנו מלמד שכל פעם כשמשחררים פושעים בצורה מוגזת, בצורה לא הגיונית, אנחנו משלמים על זה מחיר כבד

מנחם בדר:  אני לא יודע מה חושבים אלו שהפגינו בעד החזרת שליט היום כשהם רואים מה שסינוואר עשה לנו

מנחם בדר:  אני לא יודע

מנחם בדר:  אבל מה שאני מבקש מכם חברי הכנסת לזכור שאין חכם כבעל ניסיון

מנחם בדר:  תודה

עינב מוזס אורבך: משפט אחרון, כי אני יודעת שלקחנו הרבה זמן

עינב מוזס אורבך:  דיבר פה אבא של אבינתן, שאנחנו צריכים ערבות הדדית ולהיות ביחד

עינב מוזס אורבך:  ואני באמת מקווה שנשב, ואני שמחה שאנחנו באותו צד ולא מנגד, בשולחן

עינב מוזס אורבך:  אנחנו לא חייבים להסכים על הכול, אבל אני חושבת, זה מגובה גם עם עשרות אנשי ביטחון שנפגשנו בחודשים האלה

עינב מוזס אורבך:  אם זה לא היה סינוואר, לצערי זה היה מישהו אחר

עינב מוזס אורבך:  יש מספיק אנשים שרוצים לקום ולהרוג אותנו

עינב מוזס אורבך:  אני לא מסירה לרגע את האחריות עליו על מה שהוא עשה ואת האשמה הנוראית

עינב מוזס אורבך:  אבל יש פה אשמה כבדה גם על המדינה שלנו

עינב מוזס אורבך:  ובשביל שה-7 באוקטובר לא יקרה שוב אנחנו צריכים לעשות בדק בית רציני, ואני סומכת על הממשלה והמדינה שיעשו את זה

עינב מוזס אורבך:  ולראות מה באחריותנו ובשליטתנו שזה לא יקרה שוב

עינב מוזס אורבך:  כי המדינה שלא השכילה לשמור עלינו, על דרומה של המדינה, שלא השכילה להתייחס ברצינות לכל אותות האזהרה של הצבא

עינב מוזס אורבך:  שלא השכילה לעצור את הכסף שידענו לאן הוא הולך, לא לשיקום האזרחים שם

עינב מוזס אורבך:  ועוד ועוד מלא דברים שהם בשליטתנו, בשביל למנוע את ה-7 באוקטובר הבא

עינב מוזס אורבך:  לא שחרור אסירים זה מה שיביא לזה

עינב מוזס אורבך:  יהירות וחוסר הפקת לקחים שלנו כמדינה וכצבא עלול להוביל לזה עכשיו

עינב מוזס אורבך:       יש כבר, גם ראש הממשלה שלנו אמר, יש הישגים צבאיים במלחמה הזאת כבר

עינב מוזס אורבך:  משימה אחת הושגה

עינב מוזס אורבך:  המטרה השנייה שמבחינתנו היא הייתה הראשונה אבל לצערי הקבינט החליט שהיא שנייה, שחרור החטופים, עוד לא הושגה

עינב מוזס אורבך:  וגם לא תושג אם נוציא משם 134 ארונות

עינב מוזס אורבך:  חייבים להתייחס להישג הצבאי שכבר הושג, לעצור עכשיו, להוציא אותם, בשביל שנוכל לסיים, שיהיה באמת ניצחון מלא ולא חלקי או אפסי

עינב מוזס אורבך:  ואם נדרשות עוד השלמות ביטחוניות אני סומכת על המדינה שתדע לעשות אותם

עינב מוזס אורבך:  גדי אהובי לא יוכל להחזיק מעמד עוד חודש או עוד חודשיים

עינב מוזס אורבך:  הנשים שנאנסות שם כל יום והיום אם חס וחלילה הן נכנסנו להיריון מהאונס הזה, הן בשבוע ה-19 להיריון שלהן, לא יכולות לשרוד שם עוד יום

עינב מוזס אורבך:  וכמובן לא האבות

עינב מוזס אורבך:  אני מכירה לפחות שני ילדים שהוחזקו ושרדו את התופת של החמאס, של השבי, וחזרו הביתה ואין להם אמא ואבא שיחבקו אותם

עינב מוזס אורבך:  כי אמא שלהם נרצחה ואבא שלהם עדיין בשבי

עינב מוזס אורבך:  איך הם יכולים להשתקם? המדינה שלנו לא נחרבה

עינב מוזס אורבך:  אנחנו ממשיכים לפעול ולחיות פיזית, יש פה ישיבות, אנשים יוצאים לעבודה

עינב מוזס אורבך:  אבל בפנים אנחנו כולנו חבולים

עינב מוזס אורבך:  החברה שלנו חבולה והיא תוכל להשתקם רק אם החטופים יחזרו בחיים

עינב מוזס אורבך:  אחרת אנחנו נמשיך לחיות ולצעוד כאן, אבל בפנים אנחנו נגסוס לאט לאט כחברה

עינב מוזס אורבך:  וזאת האחריות של כולנו פה סביב השולחן

עינב מוזס אורבך:       אני מבקשת להפסיק את ההפחדה של הציבור

עינב מוזס אורבך:  לא יקרה 7 באוקטובר הבא עם שחרור חטופים או אסירים

עינב מוזס אורבך:  זה באחריות של המדינה למנוע את זה ובאחריותם להחזיר אותם

עינב מוזס אורבך:  תודה

דוד ביטן: סיימנו? טוב, אני פותח את הישיבה

דוד ביטן:  הנושא הצעת תקנות תכנון משק החלב (מדיניות הפיתוח לשנת 2024 בענף הבקר)(הוראת שעה), התשפ"ד-2024

דוד ביטן:       לפני זה, משרד החקלאות, אתם מגישים תקנות ואתם רוצים שתוך 24 שעות אנחנו נביא את זה לדיון

דוד ביטן:  זה לא הולך ככה

דוד ביטן:  גם אנחנו צריכים לעבוד על התקנות

דוד ביטן:  היועצים המשפטיים שלנו צריכים לבדוק

דוד ביטן:  אנחנו גם צריכים למצוא זמן

דוד ביטן:  אתם לא יכולים להשאיר את זה לשנייה האחרונה ולבוא אלינו בדרישות

דוד ביטן:  וזה חוזר על עצמו כל פעם מחדש

דוד ביטן:  כל פעם עם החלב, במיוחד עם החלב

דוד ביטן:  אני לא יודע מה הסיפור הזה

דוד ביטן:  זה לא הולך בצורה הזאת

דוד ביטן:  אני נותן לכם קדימות, אבל יש גבול מה אפשר ללכת לקראת

דוד ביטן:  אז אני מעיר לכם, פעם הבאה תשדלו להביא את התקנות בזמן

דוד ביטן:  אז יש מקרים שלא

דוד ביטן:  אני לא אומר, אנחנו פה, קבעתם קבענו מיד

דוד ביטן:  אבל בלתי אפשרי, אני לא יכול להלחיץ את כל המערכת שלנו על הנושא הזה

ד"ר אסף לוי: קיבלתי אדוני, תודה

דוד ביטן: עכשיו אנחנו נקצר קצת את הזמנים

ד"ר אסף לוי: אדוני, אני אעשה את זה קצר, מהיר וקולע

ד"ר אסף לוי:  אבל ברשותך, לפני שניגע בלב התקנות אני מבקש להחזיר חוב

ד"ר אסף לוי:  אדוני ביקש שנעדכן את הוועדה על הקצאת עובדים זרים

ד"ר אסף לוי:  סיימנו את התהליך של הקצאת עובדים זרים בגין חקלאים שהסתמכו על עובדים פלסטינים וכרגע בגלל החלטת הממשלה אנחנו ב-26 בינואר פרסמנו את הקול הקורא

דוד ביטן: במקום הפלסטינים? כמה עובדים זרים נוספים?     

ד"ר אסף לוי: הממשלה החליטה על 10,000

ד"ר אסף לוי:  פרסמנו את הנוהל

דוד ביטן: אתה יודע שזה לא מספיק

שלום דנינו: למי עשיתם את הקול הקורא? לחברות פרטיות?     

ד"ר אסף לוי: כל חקלאי או קבוצה או, אנחנו קוראים לזה קבלן עיבוד, יכול היה להגיד

ד"ר אסף לוי:  ובתנאי שהוא הראה באישור רואה החשבון שהוא העסיק שנתיים קודם לכן עובדים פלסטינים

ד"ר אסף לוי:  הכי פשוט, הכי קל

דוד ביטן: כמה עובדים פלסטינים היו עד עכשיו?      

ד"ר אסף לוי: שאלה מאוד מורכבת אדוני

ד"ר אסף לוי:  כי זה תלוי, המכסה שלנו מורכבת משלוש: היא מורכבת מ-6,150 קבועים, 11,000 עונתיים שמחולקים לשלושה חודשים, בהתאם לעונתיות בחקלאות ועוד מכסה של 8,000 עובדים מעזה שברור שהם לא רלוונטיים

דוד ביטן: אז 10,000 זה לא מספיק

דוד ביטן:  זה זמני, נכון? זה אישור זמני עד שנראה מה קורה

דוד ביטן:  מאה אחוז

משה פסל: אבל תן לי להבין, חקלאי שהעסיק באופן ישיר פלסטינים הוא עכשיו יכול להביא באופן ישיר עובדים?      

ד"ר אסף לוי: הוא נדרש להגיש בקשה

ד"ר אסף לוי:  בדקנו אותה

ד"ר אסף לוי:  כל מי שהגיש קיבל הקצאה בהתאם למנגנון של עובד קבוע

ד"ר אסף לוי:  נכון להיום חילקנו 2,600 מתוך ה-10,000 בגלל שנתנו שבוע הגשה כדי לתת מענה מהיר למי שצריך

ד"ר אסף לוי:  תוך יום יומיים אנחנו נפרסם את הנוהל עוד פעם להגשה נוספת

ד"ר אסף לוי:  וכן אדוני, כל חקלאי שהעסיק עובד פלסטיני, גם קבלן עיבוד, כרגע אנחנו מציעים להרחיב את המעגל, לא רק למי שהעסיק בפועל, גם למי שהחזיק היתר ולא מימש בגלל סיבות כאלה ואחרות, כדי לתת מענה

ד"ר אסף לוי:       צריך להבין שמי שהסתמך על עובדים פלסטינים זה בעיקר עבודה עונתית שהיו צריכים תשומת עבודה גבוהה בזמן קצר

ד"ר אסף לוי:  קטיף ההדרים שאנחנו בשיא קטיף האור, האבוקדו, התותים וגיזום הנשירים, שאנחנו מנסים לתת להם פתרון מהיר

ד"ר אסף לוי:  צריך להבין שיש גם שלב

ד"ר אסף לוי:  לגייס עובד זר זה לא לגייס עובד פלסטיני, צריך במסגרת הסכם סחר להביא אותו, להלין אותו

ד"ר אסף לוי:  בגלל זה גם החקלאים לא רצים לקחת את העובדים הזרים, כי עדיין חלקם מחכים שהממשלה תשחרר את הפלסטינים

ד"ר אסף לוי:  ולהעסיק עובד זר זה לא להעסיק עובד פלסטיני שבא מ-7:30 עד 15:30

ד"ר אסף לוי:  צריך לדאוג לו למגורים ראויים, צריך לדאוג לו לכלכלה, צריך לדאוג לו להכול

ד"ר אסף לוי:  יש פה אירוע מורכב שאנחנו מאפשרים, אבל כל חקלאי צריך לקבל את ההחלטה שלו

משה פסל: אז עד עכשיו 2,600

ד"ר אסף לוי: נכון

ד"ר אסף לוי:  נשלח לרשות האוכלוסין

אליהו ברוכי: 2,600 אישורים

אליהו ברוכי:  כמה ייבאו בפועל?     

ד"ר אסף לוי: אז אני חייב

ד"ר אסף לוי:  פתחנו את הדיון, אבל אדוני, בשמחה נבטל את הדיון שתוכנן עידית

ד"ר אסף לוי:  אני אעשה את זה קצר

ד"ר אסף לוי:  נכון להיום חזרו, בשלושה שבועות הראשונים למלחמה מתוך ה-30,000 עובדים זרים שהיו בישראל יצאו בערך 9,500

ד"ר אסף לוי:  נכון להיום בכל המסגרות שהממשלה אפשרה להם חזרו מעל ל-8,000

ד"ר אסף לוי:  אנחנו מעל ל-80% ניצול בכל הדרכים שהמדינה אפשרה

ד"ר אסף לוי:  אם זה B2B, אם זה עובד חוזר, אם זה גיוס על ידי הלשכות הפרטיות, הכול

ד"ר אסף לוי:  בנוסף שחררנו את ה-9,000 התוספת שהממשלה החליטה בסוף יולי 2023

ד"ר אסף לוי:  ובנוסף שחררנו את הפעימה הראשונה של ה-10,000 עובדים פלסטינים

ד"ר אסף לוי:  עכשיו החקלאים צריכים להזמין

ד"ר אסף לוי:  יש עובדים מסרילנקה שמחכים שיזמינו אותם

ד"ר אסף לוי:  תאילנד עדיין קצת בבעיה בגלל האירוע

יוסף עטאונה: סליחה, אני רציתי לשאול לגבי עובדים פלסטינים ולגבי מגדלי הדרים בחברה הערבית

יוסף עטאונה:  אני יודע שהרבה מהם היו להם עובדים פלסטינים באישור

יוסף עטאונה:  ואני מדבר על אנשים שעם היתר ועם אישור ומוסדרים ואין להם תשובה להחזיר עובדים פלסטינים

משה פסל: מה זאת אומרת? התשובה של הממשלה היא שלא מכניסים כרגע

יוסף עטאונה: אבל הוא מדבר על 9,000

ד"ר אסף לוי: לא, כרגע אין אישור לעובדים פלסטינים

ד"ר אסף לוי:  אנחנו נותנים עובדים זרים במקום

יוסף עטאונה: אין אף עובד פלסטיני כרגע?      

ד"ר אסף לוי: בסך הכול אושרו באופן חריג לחקלאות פחות מ-100 עובדים

ד"ר אסף לוי:  והם היו רק בהתחלה

ד"ר אסף לוי:  כרגע אין אישור, אין הקלות בנושא הזה

ד"ר אסף לוי:  אנחנו יודעים שזה בדיונים של הקבינט חברתי כלכלי, בקבינט הביטחוני

שלום דנינו: עוברים 3,000 ביום

ד"ר אסף לוי: לא לחקלאות

ד"ר אסף לוי: רק לארבעה ענפים מוחרגים, שזה סיעוד, בתי חולים, לא עלינו חברת קדישא

דוד ביטן: דווקא החקלאים כן רוצים, כי מדובר בשטחים מבודדים, לא בתוך מרכזי יישוב

דוד ביטן:  אבל כרגע הממשלה לא קיבלה החלטה פוזיטיבית שאפשר להביא פלסטינים

ד"ר אסף לוי: לעניין התקנות אדוני

ד"ר אסף לוי:  במסגרת הצורך המקצועי שר החקלאות ופיתוח הכפר חתם על צו המגדיל את המכסה הארצית ב-3% במסגרת הביקוש למוצרי חלב שמבוצע על ידי מועצת החלב

ד"ר אסף לוי:  ובהתאם לחוק ולאחר התייעצות עם מועצת החלב אנחנו מבקשים את אישור הוועדה לאישור התקנות שעל ידן אנחנו בעצם מקצים את תוספת המכסה של 3%

ד"ר אסף לוי:  בגדול אנחנו מבקשים את ה-3% לחלק לשניים: 2% בחלוקה גורפת לכלל בעלי המכסות ו-1% במסגרת החלטת ממשלה 462 לתת עדיפות למגדלים ותושבי עוטף עזה, לתת להם מכסות חלב נוספות משמעותיות

ד"ר אסף לוי:  כי אנחנו יודעים שהעוגן של ההתיישבות

דוד ביטן: מה שאתה מדבר זה תוספת של מכסה

ד"ר אסף לוי: תוספת מכסה

ד"ר אסף לוי:  גם בגלל המלחמה

ד"ר אסף לוי:  באופן כללי הייתה להם תוספת קטנה יותר

ד"ר אסף לוי:  בגלל המלחמה, מאחר ואנחנו יודעים שהחקלאות היא העוגן ההתיישבותי והעוגן הכלכלי של קיבוצי ומושבי ותושבי האזור

ד"ר אסף לוי:  וענף החלב הוא על אחת כמה וכמה עוגן כלכלי, מאחר וזה ענף מנוהל

דוד ביטן: 3% זה מספיק?     

ד"ר אסף לוי: זה גידול של 45 מיליון בשנה

ד"ר אסף לוי:  זה גידול משמעותי, בהתאם לכל התחשיבים שנעשו על ידי בכירי הכלכלנים

שלום דנינו: אבל אם אני לא טועה, בדוח של הממ"מ מדברים שהצריכה קטנה ב-2022-2023, זה יורד

משה פסל: בדוח מדברים ואצלנו עושים

שלום דנינו: טוב, בכל זאת צריך להתייחס לזה

דוד ביטן: בדרך כלל הממ"מ לא טועה

ד"ר אסף לוי: אדוני, יש הבדל, גם הייבוא קצת נפתח, הייצוא, הייצור המקומי

ד"ר אסף לוי:  אנחנו מוצאים את האיזון

אליהו ברוכי: ב-2023 היה גידול?     

ד"ר אסף לוי: בביקוש כן, למוצרי חלב

אליהו ברוכי: היה גידול במכסות היה גידול?     

ד"ר אסף לוי: לא, ב-2023 לא, סליחה, בביקוש

אליהו ברוכי: על זה הוא דיבר

ד"ר אסף לוי: אדוני, חה"כ דנינו, יש לנו, אני אומר לנו, כי אני גם יושב ראש מועצת החלב

ד"ר אסף לוי:  יש לנו כל מיני טכניקות גם תוך כדי תנועה לתת מענים לביקוש בחלב

שלום דנינו: והמחלבות יקלטו את זה בלי בעיה

שלום דנינו:  ורפתות חדשות נבנות? יש צפי לזה? גידול צי הפרות?     

ד"ר אסף לוי: אנחנו מאוד מקווים

ד"ר אסף לוי:  בשנת 2023 חילקנו, אם אני זוכר נכון, תשע מכסות מושביות ושתי מכסות קיבוציות מעודפים שהיו לנו

ד"ר אסף לוי:  בתקווה שהם יקימו מהר

ד"ר אסף לוי:  יש לנו רפת מאוד חשובה שצריך להקים אותה מחדש בכיסופים שלצערנו חטפה הכי קשה וזו הרפת היחידה מסך כל רפתות העוטף שלא חזרו לחליבה

שלום דנינו: אבל היא לא חדשה, ההיפך, זה עוד יותר מקטין

ד"ר אסף לוי: לכן אני אומר שאני רוצה שהיא תגדל ותהיה יותר טובה

יצחק שמיר: אסף, אם אפשר לעזור לך, יש לנו רפת חדשה שקיבלה מכסה בכרם שלום ויש לנו רפת חדשה במנרה, בשתי הקצוות יקומו רפתות חדשות וזה סמל לשיקום

יצחק שמיר:  וזו התשובה שלנו

דוד ביטן: לא, אתם ניידתם רפתות, לא? חוץ מכיסופים שחידשתם, השאר ניידתם

יצחק שמיר: נתנו אפשרות למי שלא מצליח לייצר את כל המכסה

דוד ביטן: אז הם ניידו?     

ד"ר אסף לוי: כן, כן, לאט לאט

ד"ר אסף לוי:  מה שהם לא יכלו לגדל באתר שלהם הם ניידו

דוד ביטן: אז התקנות האלה מאפשרות לו להגדיל את המכסות?     

ד"ר אסף לוי: אדוני צודק והוא שם נקודה חשובה

ד"ר אסף לוי:  גם את ההגדלה הזאת הם יוכלו למצוא פתרון ולגדל בשלב ביניים באפשרויות ניוד, כל עוד קיים מצב מיוחד במשק

ד"ר אסף לוי:  בתקווה שאחרי זה הפרות החולבות, כי צריך גם, לוקח זמן להגדיל מכסה

דוד ביטן: טוב

דוד ביטן:  לנו יש תיקונים לתקנות האלה?      

ד"ר אסף לוי: חלק מהחלב נויד

דוד ביטן: מועצת החלה, רציתם להגיד משהו?     

יצחק שמיר: כן

יצחק שמיר:  אדוני יושב-הראש, אני מרגיש שהדיון הזה הוא במידה מסוימת המשך של הדיון הקודם שהיה לנו עם המשפחות של החטופים והנופלים

יצחק שמיר:  אנחנו מיישמים פה בעצם בתקנות האלה את המדיניות של שר החקלאות, לא רק לשקם את הרפתות בעוטף, אלא לחזק אותן

יצחק שמיר:  הן יהיו הרבה יותר גדולות והרבה יותר חזקות

יצחק שמיר:  נאמר פה 2% ו-1% אבל בעצם היישום של זה שכל רפת קיבוצית תקבל סדר גודל תוספת של 700,000 ליטר, זו תוספת מאוד משמעותית

שלום דנינו: כתוב 600, לא?      

יצחק שמיר: ועוד ה-2%, בדיוק

יצחק שמיר:  אז זה קרוב ל-700,000 ליטר

יצחק שמיר:  ורפת מושבית תקבל קרוב ל-100,000 ליטר

שלום דנינו: סליחה, איך עשיתם את החשבון? אם לרפת מה שנקרא קיבוצית 600,000, למושב 100,000? זה המספרים? אז איך הגעתם ל-700?     

ד"ר אסף לוי: התוספת המיוחדת לעוטף היא בנוסף ל-2% הרוחבי

ד"ר אסף לוי:  זה כפל הטבה

ד"ר אסף לוי:  אנחנו לא אומרים מה שנותנים לכולם אתם לא מקבלים, אתם מקבלים את מה שכולם מקבלים

ד"ר אסף לוי:  ובנוסף במיוחד, בהתאם להחלטת הממשלה, אחוז מסוים, 15 מיליון ליטר

דוד ביטן: זה בדרום

דוד ביטן:  ומה קורה עם הצפון

יצחק שמיר: רגע יושב-הראש, זה מצטרף למה שאמרתי מקודם, לרפתות החדשות בכרם שלום ומנרה

יצחק שמיר:  שני סמלים למה שקורה לנו עכשיו

יצחק שמיר:  שגם הם בעזרת השם יקומו ויהיו רפתות חזקות וימשיכו את פריסת ההתיישבות של ענף הרפת

יצחק שמיר:  ענף הרפת לאורך כל המלחמה הוכיח, אתם יודעים, היה לנו פה דיונים על מחסור, על ייבוא, כן ייבוא, לא ייבוא

יצחק שמיר:  לא חסר שום דבר, התגייסות מדהימה של כל העובדים בענף

יצחק שמיר:  היה לנו מעל 1,200 מתנדבים שעזרו לנו בתקופה הקשה כשהאזור היה שטח צבאי סגור

יצחק שמיר:  הצלחנו לייצר את כל החלב, אנחנו מספקים את כל החלב

יצחק שמיר:  הכול מתוצרת ישראל

יצחק שמיר:  וזאת התשובה שלנו

דוד ביטן: רגע, בצפון אין? מנרה? הבנתי, זה החדש

דוד ביטן:  שם בעיקר זה לולים

ד"ר אסף לוי: עיקר הפעילות החקלאית של ענפי החי בצפון, אדוני צודק, זה בענף הלול, הטלה והפטל

ישראל בלוך: לא, היה רצון לעזור גם לרפתות בצפון

ישראל בלוך:  אני מהתאחדות יצרני החלב

ישראל בלוך:  ישראל בלוך, תותי, מהתאחדות יצרי החלב

ישראל בלוך:  היה רצון לעזור גם בצפון, ויש שם רפתות שסובלות

ישראל בלוך:  יש שם את מושב בית הלל ויש שם עוד שלושה קיבוצים שהיה להם קשה מאוד לחלוב בהתחלה, וגם שם העסקנו הרבה מאוד מתנדבים

ישראל בלוך:  אבל החלטות הממשלה לא מאפשרות לעזור גם שם ואנחנו ביקשנו משר החקלאות לפעול שב-2025 כן ייעשה תיקון ותהיה עזרה גם לרפתות בצפון

דוד ביטן: למה אי אפשר לעשות את זה עכשיו, לא הבנתי

ד"ר אסף לוי: יושב-הראש, זה לא עניין שמדיניות הממשלה לא מאפשרת

ד"ר אסף לוי:  כרגע במסגרת המדיניות עכשיו, בתוספת המכסה, שר החקלאות שם את המיקוד על הרפתות בעוטף עזה, מסיבות שהן מובנות ומוכרות לכולנו

ד"ר אסף לוי:  בשנה הבאה, בעזרת השם כשתהיה תוספת או גידול בביקושים, נראה מה קרה בצפון ובהתאם לזה יוחלט על סדר עדיפויות

דוד ביטן: אני לא מבין למה אי אפשר עכשיו

ד"ר אסף לוי: המשמעות של לתת עכשיו מכסות בצפון זה לתת פחות לעוטף עזה

דוד ביטן: לא, אין לי בעיה

דוד ביטן:  אז נכתוב שב-2025 תוסיפו

דוד ביטן:  למה אני צריך עוד פעם תקנות?     

יצחק שמיר: כי אנחנו לא יודעים אם יהיה גידול בביקוש

דוד ביטן: אז אל תתנו

דוד ביטן:  שהשר יוסמך לעניין הזה

דוד ביטן:  למה צריך עוד פעם להביא תקנות?     

ד"ר אסף לוי: השר, התקנות הן שנתיות

ד"ר אסף לוי:  התקנות הפיתוח הן תקנות שנתיות והן פגות תוקף ב-31 בדצמבר

ד"ר אסף לוי:  השר כל שנה לקראת שנה הבאה קובע את המכסה הארצית בהתאם לביקוש

דוד ביטן: מה זה מכסות שנתיות? נרשום בתאריך אחר, מה הבעיה? אני לא מקבל את זה

דוד ביטן:  אני חושב שאם אתם, תקשיבו

שלום דנינו: אבל יהיה שינוי, דוד

ישראל בלוך: אמרתי שאנחנו דיברנו, אנחנו ביקשנו משר החקלאות בדיוק מה שנאמר פה

ד"ר אסף לוי: החלטת מועצת החלב שהתייעצנו איתה, הנושא נדון וגם אצל השר במספר אירועים, סוכם כדי לתת מענה מהיר ומשמעותי לעוטף עזה בשנת 2024 נתמוך

דוד ביטן: אין בעיה

דוד ביטן:  אני שואל למה אי אפשר מראש לכתוב את זה בתקנה שב-2025

חגית איגרמן: כי החוק לא מאפשר

דוד ביטן: אם יהיה גידול יבקשו

ד"ר אסף לוי: אדוני יושב-הראש, אי אפשר לעשות תקנות מותנות במה שלא קיים

ד"ר אסף לוי:  כי התקנות פיתוח מותנות בתוספת מכסה ואנחנו מחויבים לחלק את כל מה שיש

ד"ר אסף לוי:  וכרגע הצעה בתקנות האלה זה את מלוא 3% לחלק ב-2% ועוד 1%

דוד ביטן: לא הבנתי את הטיעון שלך

דוד ביטן:  איפה כתוב דבר כזה? ברור שאתה יכול לכתוב את זה בתקנות

דוד ביטן:  אתה כותב שהשר יחליט

יצחק שמיר: התקנות זה הוראת שעה לשנה אחת

דוד ביטן: ואם אני אעשה את זה הוראת שעה לשנתיים?     

חגית איגרמן: לא אדוני, אם אפשר להסביר

חגית איגרמן:  עו"ד חגית איגרמן, ממשרד החקלאות

דוד ביטן: למה אתם אוהבים כל פעם לעשות את זה כל שנה, לא הבנתי

ד"ר אסף לוי: כי אנחנו אוהבים לראות אותך, אדוני

ד"ר אסף לוי:  לא צריך להגיד את זה

ד"ר אסף לוי:  דוחקים אותי לפינה

חגית איגרמן: סעיף 4 לחוק תכנון משק החלב קובע שהשר קובע מידי שנה את היקף המכסה הכוללת

דוד ביטן: אני מסתכל, לא רואה את זה

חגית איגרמן: רק אם יש תוספת מכסה אז נקבעות עוד מכסות

דוד ביטן:  אני רוצה לעזור לכם לא לבוא אליי פעמיים, אז מה הבעיה? אני לא מבין

ד"ר אסף לוי: כי אנחנו לא יודעים לקבוע את הכמות

חגית איגרמן: אנחנו לא יכולים היום לקבוע מה יהיה שנה הבאה

חגית איגרמן:  יכול להיות שלא תהיה תוספת

שלום דנינו: ואולי סדרי עדיפויות גם של אחוז או שניים

דוד ביטן: קובעים את התהליך

דוד ביטן:  אתם לא תקבעו את התהליך, השרים יחליטו

ד"ר אסף לוי: אדוני אם שם לב, הכמויות לעוטף קבועות במספר, בליטרים

ד"ר אסף לוי:  וככל שאנחנו לא יודעים את הזכאות ולא יודעים את הכמות ואם נצטרך חלב, אנחנו לא יכולים לכתוב משהו שאחרי זה נחזור אליך לתיקונים

ד"ר אסף לוי:  ולכן כרגע ההצעה היא בהתאם למדיניות

דוד ביטן: לא, אז אני מבקש הצהרה לפרוטוקול לגבי 2025

דוד ביטן:  יהיה קדימות לעניין הזה

ד"ר אסף לוי: חד משמעית

דוד ביטן: זה אפשרי?     

ד"ר אסף לוי: לפרוטוקול כן

ד"ר אסף לוי:  המלצת השר חד משמעית

ד"ר אסף לוי:  כן, כן

דוד ביטן: שהשר לא יבוא לי פתאום עם קדימות אחרת

שלום דנינו: על מה?     

ד"ר אסף לוי: השר אמר את זה כבר מספר פעמים

שלום דנינו: על הצפון?     

דוד ביטן: כן

דוד ביטן:  למה לא?     

שלום דנינו: אבל למה לא אם כבר באים וחושבים שנה הבאה, אנחנו לא יודעים מה יהיה, באמת

שלום דנינו:  צריך עוד פעם, לחשוב על הכול, עם עדיפות של אחוז

דוד ביטן: אבל הם כבר ישבו

דוד ביטן:  הם לא נותנים להם רק בגלל סיבה אחת, כי הם נתנו קדימות לעוטף עזה השנה, לא בגלל שלא מגיע להם

שלום דנינו: לא

שלום דנינו:  הם נתנו גם למנרה, רפת אחת, שלוקח זמן לבנות אותה

שלום דנינו:  גם בעוטף אני לא בטוח שיממשו את מה שאתם מקצים להם

ישראל בלוך: צריך להבין, אין פה, ב-2024 לא תהיה בעיה וב-2025 גם כנראה יהיה גידול, אנחנו עדיין לא יודעים

ישראל בלוך:  אני לא באתי וביקשתי שאתם לא תאשרו את זה עד שלא

ישראל בלוך:  אני אומר שב-2025 אם יהיה אפשרות, יטפלו גם בצפון

ישראל בלוך:  זה מה שציינתי פה

ישראל בלוך:  לא התכוונתי להבעיר פה אש

דוד ביטן: אם הם לא יצהירו על זה עכשיו זה אומר שהם יכולים לא

יצחק שמיר: חברים, בצפון עוד לא קרה

יצחק שמיר:  אנחנו לא יודעים מה היקף הנזק, מה היקף ההשפעה

יצחק שמיר:  זה עניין שהוא נמצא בהתהוות וצריך לראות מה קורה עם זה

יצחק שמיר:  אז זה הגיוני שעכשיו מטפלים איפה שיודעים, איפה, מה קרה, מה הנזק, איזה רפתות נשרפו, איזה רפתות נבזזו, איפה נהרגו עובדים

יצחק שמיר:  אנחנו יודעים מה קרה שם, לצערנו אנחנו יודעים בדיוק

יצחק שמיר:  ביקשנו להקרין את הסרטון על מה שקרה שם

יצחק שמיר:  שלחנו לכולכם את הסרטון, אני ממליץ לצפות

יצחק שמיר:  שנה הבאה, ככל שיהיה צורך ובהתאם להתפתחות ולמה שיקרה ברפתות אני בטוח ששר החקלאות ייתן את הדעת וייתן את העדיפות

יצחק שמיר:  האירוע בצפון הוא עדיין בהתהוות, עדיין לא קרה שם כלום

דוד ביטן: אבל אתם יכולים לדעת

דוד ביטן:  מה זה עדיין בהתהוות? אתם כבר יודעים מראש אם יהיה או לא יהיה

יצחק שמיר: לא

יצחק שמיר:  אז אנחנו יודעים כרגע שאין שום פגיעה ברפתות בצפון

יצחק שמיר:  הרפתות בצפון ממשיכות לייצר חלב, לא נפגע ייצור החלב

יצחק שמיר:  מייצרות את מלוא המכסה שם

יצחק שמיר:  יחד עם זאת, אנחנו רגישים

יצחק שמיר:  אנחנו מבינים מה קורה

יצחק שמיר:  אנחנו רוצים, זה לא שאנחנו נגדם, אנחנו מאוד רוצים לעזור להם

יצחק שמיר:  כרגע המיקוד, ואני מסכים עם המדיניות של שר החקלאות, בצדק, על הקיבוצים בעוטף

יצחק שמיר:  כי שם באמת קרה משהו חריג

יצחק שמיר:  תבינו, רפתנים נהרגו בזמן חליבה, נחטפו בזמן חליבה

יצחק שמיר:  מנהלי רפתות נהרגו

שלום דנינו: לא, זה ברור

שלום דנינו:  הוא לא מדבר על זה, עם זה אנחנו מסכימים

שלום דנינו:  עכשיו השאלה היא אם היו פניות מרפתות בצפון או מיישובים בצפון להגדיל?     

יצחק שמיר: תמיד יש פניות להגדיל

שלום דנינו: תמיד יש?     

דוד ביטן: ברור שיש פניות

יצחק שמיר: תמיד יש

יצחק שמיר:  כל שנה תמיד יש פניות להגדיל

דוד ביטן: לא, לא אדוני, תקשיב טוב עכשיו

דוד ביטן:  זה שהדרום מגיע לו, אין ויכוח

דוד ביטן:  אנחנו אומרים ככה: יש גם מלחמה בצפון, אולי לא שמעת על זה?     

יצחק שמיר: בוודאי שמעתי, אנחנו חלק מזה

דוד ביטן: יפה

דוד ביטן:  אז אני אומר, אם יש בעיה בצפון שנה הבאה אתם תיתנו עדיפות לצפון בעקבות המלחמה בצפון

יצחק שמיר: גם אנחנו אמרנו את זה, אנחנו מסכימים

דוד ביטן: לא, לא, אני צריך הצהרה לפרוטוקול

שלום דנינו: נו, אז מה הוויכוח? מסכימים עם יושב-הראש

יצחק שמיר: אין ויכוח

דוד ביטן: מה אתה מנסה להסביר לי?     

יצחק שמיר: לא, אנחנו מסכימים

דוד ביטן: מה זה העניין הזה, לא הבנתי

דוד ביטן:  טוב, מה זה אתה מסכים? אני צריך שהשר יסכים, לא אתה

יצחק שמיר: גם השר מסכים

יצחק שמיר:  השר עושה את זה בתשובות רשמיות, בדיונים רשמיים, הנחה אותנו לעשות את זה

יצחק שמיר:  אנחנו שם, אין פה ויכוח

דוד ביטן: התשובה שלך הייתה יותר מידי פתלתלה אני קורא לה, שלא מחייבת אותך לכלום

דוד ביטן:  רוצים בישיבה אחרת, אין לי בעיה

דוד ביטן:  זה לא צריך למנוע כרגע את העניין הזה

דוד ביטן:  תחשבו על זה, תודיעו לי, שב-2025, כולל מועצת החלב, עם כל הכבוד לה

דוד ביטן:  אם תהיה הגדלה תינתן קדימות לצפון

אלון שוסטר: אני רוצה להוסיף שיש החלטה שמתפתחת למחליטים, זה נמצא כרגע במשרד הפנים, אני מניח שזה יגיע למחליטים, לסיוע רחב, חברתי, כלכלי

דוד ביטן: כן, ראיתי

אלון שוסטר: אז גם אם הוא לא מצהיר, שישתלב שם

אלון שוסטר:  אפשר לא לחכות לזה

דוד ביטן: בינתיים אנחנו לא מצליחים לממן את הכספים שמוציאים, אבל לא ניכנס לזה עכשיו

דוד ביטן:  באים כל פעם לישיבה, אומרים קחו 4 מיליארד, קחו 5 מיליארד, קחו 7 מיליארד

דוד ביטן:  תכלס אני לא רואה מאיפה מביאים את הכסף

דוד ביטן:  אבל לא משנה

דוד ביטן:  זה הכול הרשויות

דוד ביטן:  כאילו הרשויות, צריך לתת את זה לאנשים, לא לרשויות

דוד ביטן:  מה זה הרשות המקומית? אז היא מקבלת כסף אז היא מעבירה את זה לאנשים? מה זה השיטה לתת לרשויות המקומיות

דוד ביטן:  ומה עם האנשים?     

אלון שוסטר: לא, לא, חלק מהסיוע צריך להיות לבעלי עסקים, לתעשייה, לחקלאות

דוד ביטן: בסדר, אבל נותנים קודם כל הבטחות לראשי הרשויות, כי הם עושים הכי הרבה רעש בטלוויזיה, ברדיו, בכל מקום

דוד ביטן:  זה לא הולך ככה

שלום דנינו: אז יש לי הצעה לחזק את מה שאמרת ואני שואל את מועצת החלב ומשרד החקלאות

שלום דנינו:  מכיוון שאתם שני הגופים שיושבים ומחליטים על נושא ההקצאות, הגדלת ההקצאות

שלום דנינו:  אולי לפני שאתם יושבים, אנחנו נעשה פה ישיבה לשנה הבאה של 2025

שלום דנינו:  נוכל להגדיל ולשמוע מה עושים כלפי הצפון, מה שיושב-הראש מחכה

ד"ר אסף לוי: אחרי החגים בשמחה

ד"ר אסף לוי:  באמת, אני לא צוחק אחרי החגים, כי ספטמבר אוקטובר אנחנו מדברים על התכנון

דוד ביטן: שהם יעדו ישיבות ויודיעו לנו, זה הכול

שלום דנינו: לא, זה מה שאני אומר

שלום דנינו:  אבל אם הם מחליטים דוד, אז זו כבר החלטה

שלום דנינו:  אז אם אתה רוצה לדעת שהם מקבלים עדיפות ומה השיקולים

דוד ביטן: אני יכול להגיד לכם, אתם אומרים זה לשנה

דוד ביטן:  הרי תבואו אלינו עוד פעם לאשר

דוד ביטן:  כל מה שאני אומר לכם שאתם צריכים לתת קדימות לצפון, בעקבות המלחמה

דוד ביטן:  עד שנראה מה מתווה, אין בעיה

ד"ר אסף לוי: אני רק רוצה לתקן את אדוני, אתם מחליטים, אנחנו באים עם התקנות לפה

ד"ר אסף לוי:  בסוף אנחנו באים עם הצעה

דוד ביטן: טוב, קדימה

דוד ביטן:  אפשר לקרוא?     

ד"ר אסף לוי: תקנות תכנון משק החלב ומדיניות הפיתוח לשנת 2024 בענף הבקר (הוראת שעה)

בת חן רותם: יש לי שאלה

בת חן רותם:  בת חן רותם, ממרכז המחקר והמידע של הכנסת

בת חן רותם:  ראינו בהשוואת הנתונים שיש עלייה של מכסות החלב, אבל לא ברמה של גידול האוכלוסייה

בת חן רותם:  כלומר, בחישוב כולל יש תפוקת חלב בקר נמוכה יותר פר נפש

בת חן רותם:  השאלה אם מגדילים את המכסות אם אפשר להגדיל אותם בהתאמה לגודל האוכלוסייה

בת חן רותם:  כלומר שהאוכלוסייה בישראל לא תופק עבורה - - -     

דוד ביטן: לא גדלה את אומרת

בת חן רותם: לא, האוכלוסייה גדלה בקצב שהוא גבוה יותר מקצב גידול מכסות חלב הבקר

בת חן רותם:  כך שבעצם יש לנו פחות חלב בקר פר נפש

קריאה: אבל זאת הצריכה, אולי יש אי עמידה בצריכה?     

ד"ר אסף לוי: לא, לא, אדוני, זה הרבה יותר גרוע אדוני

דוד ביטן: אבל יש גם ייבוא

ד"ר אסף לוי: בדיוק

שלום דנינו: גם אנשים צורכים סוגי חלב אחרים

שלום דנינו:  במה אתם קוראים בממ"מ משקאות וחלב, מה זה הקטגוריה הזאת שאתם מציינים?     

בת חן רותם: יש חלב ניגר ויש, זה ממש מחולק לפי קטגוריות

בת חן רותם:  גם הייבוא נגיד הוא לא מגיע לחלב הבקר

בת חן רותם:  חלב הבקר הוא מתחלק אחר כך למשקאות, לחלב ניגר או לגבינות קשות או רכות

בת חן רותם:  אז נכון, בסך הכול הכולל

דוד ביטן: לוקחים בחשבון גם את הייבוא

ד"ר אסף לוי: בסך הכול, כשהשר קובע בצו את המכסה הארצית ומועצת החלב ממליצה לשר היא לוקחת בחשבון את כל הביקושים ואת כל השימושים למוצרי חלב, לרבות ייבוא

דוד ביטן: עכשיו, מה קורה אם יש חוסר זמני? אז אתה יכול להגדיל את זה במקום

ד"ר אסף לוי: גם וגם

ד"ר אסף לוי:  יש לנו גם כלים לייצור מקומי, לאפשר יותר ייצור חלב גולמי וגם לאפשר ייבוא

אליהו ברוכי: המחלבות מחויבות לייצר חלק מהחלב הזה אחוז מסוים בחלב שמפוקח?     

דוד ביטן: לא המחלבות לא

דוד ביטן:  אין בעצם חובה כזאת

דוד ביטן:  אין חובה, הציבור קובע

ד"ר אסף לוי: אבל המחלבות מגלות אחריות

אליהו ברוכי: חבל שהמשרד לא מגלה אחריות גם כן?      

שלום דנינו: למה? מה הבעיה עם המשרד? אחד המשרדים שעובדים

ד"ר אסף לוי: אני מנסה להבין, חה"כ ברוכי, איפה טעיתי

שלום דנינו: אחד המשרדים הכי טובים שעובדים

אליהו ברוכי: מחלבות יכולות מחר לא לייצר אפילו ליטר אחד מפוקח

אליהו ברוכי:  יש מחיר מפוקח, וזה אחריות של המשרד

ד"ר אסף לוי: הממשלה

ד"ר אסף לוי:  המחוקק, קבעה הממשלה שמי שקבע את מחיר פיקוח המחירים

אליהו ברוכי: אין בעיה

אליהו ברוכי:  אבל למה אתם לא קובעים שאחוז מסוים מהחלב נמצא בחלב תחת פיקוח?     

ד"ר אסף לוי: זה עניין כלכלי

ד"ר אסף לוי:  הצעת חוק פרטית

דוד ביטן: לא, הוא אומר למה לא הממשלה עושה הצעת חוק

דוד ביטן:  זה לא, זה דווקא לא

שלום דנינו: כל עוד זה עובד

דוד ביטן: צריך לחייב את המחלבות לייצר

דוד ביטן:  זה לא קשור למשרד החקלאות, דרך אגב

דוד ביטן:  למשל שטראוס, היא לא מייצרת כמעט חלב מפוקח, היא לא רוצה

דוד ביטן:  מי שעושה את כל הנטל הגדול זה תנובה

דוד ביטן:  אם היו מחייבים את שטראוס אחוז מסוים, אז לא משנה

דוד ביטן:  הם מוכרים חלב, המחלבות

דוד ביטן:  זאת אומרת בעלי הפרות מה שנקרא, הם עושים את החליבה ורוצים למכור לכל אחד, אין בעיה עם זה

אליהו ברוכי: או שאחוז מסוים מהחלב או שאחוז מסוים

דוד ביטן: מאה אחוז, אבל זה לא לתקנות האלה

דוד ביטן:  אני מבקש שתקראו מהר, כי אין לנו הערות לתקנות לפי מה שהבנתי, אז נגמור את זה צ'יק צ'ק

ד"ר אסף לוי: אז אני אקריא הכול ברצף ואם יהיו שאלות בסוף

ד"ר אסף לוי:  תודה

שלום דנינו: דוד, סליחה, רק שאלה קטנה, כי אני לא יודע את המספרים

שלום דנינו:  כמה יש בעוטף עזה בסך הכול מושבים מול הפרטי של מה שאתם קוראים שיתופי

שלום דנינו:  כמה רפתות כאלה, כמה למושבים?     

ד"ר אסף לוי: מושב אחד ו-20 קיבוצים

שלום דנינו: 20 קיבוצים

שלום דנינו:  זאת אומרת כל האחוז הנוסף הולך לקיבוצים

שלום דנינו:  כל הכמות של האחוז הזה

שלום דנינו:  פלוס השניים

דוד ביטן: מושב אחד שמגדל פרות, זהו?      

שלום דנינו: איזה מושב זה?     

ד"ר אסף לוי: יכיני

דוד ביטן: והשאר מה הם מגדלים? מתעסקים בדברים אחרים?     

שלום דנינו: עופות, ירקות

אלי ג'ורנו: הכול, רק לא פרות

יצחק שמיר: גם העוטף רובו קיבוצים

ד"ר אסף לוי: חבל שחה"כ שוסטר הלך, אבל רוב תושבי העוטף, היישובים בספר הם קיבוצים

דוד ביטן: כן, ברור, ראיתי את זה

דוד ביטן:  לכן שאלתי מה קורה עם המושבים

דוד ביטן:  למרות שיש הרבה מושבים בעוטף עזה

ד"ר אסף לוי: הם יותר רחוק

דוד ביטן: למה? יש לך כמה מועצות אזוריות עם מושבים

שלום דנינו: מרחבים

ד"ר אסף לוי: הם לא ב-0 עד 7 אדוני

דוד ביטן: אבל אם הם לא מתעסקים בחלב, אז הם לא מתעסקים בחלב

ד"ר אסף לוי: יש פה רווח שחסר לנו

דוד ביטן: טוב

אביגיל כספי: רק הערה נוסחית קטנה זה שמוזכר פה בית ספר חקלאי

אביגיל כספי:  בתקנות מדיניות פיתוח לשנה קודמת זה כן הוגדר

אביגיל כספי:  השאלה אם יש צורך בהגדרת בית ספר חקלאי

דוד ביטן: איזה סעיף?      

אביגיל כספי: בסעיף 3, מה המכסה של יצרנים שהם בתי ספר חקלאיים

אביגיל כספי:  בית ספר חקלאי הוגדר בתקנות הפיתוח של שנת 2018 כבית ספר חקלאי בפיקוח המנהל לחינוך התיישבותי במשרד החינוך

חגית איגרמן: אני אסביר

חגית איגרמן:  בתקנות שהגדרנו בית ספר זה בגלל שחילקנו מכסות חדשות והיינו צריכים לדעת מי נכנס תחת הסעיף הזה שמאפשר חלוקת מכסות לבית ספר

חגית איגרמן:  כיוון שפה מדובר על תוספת רוחבית שכולם מקבלים, זאת אומרת בתי הספר מקבלים איזה שהוא סכום

חגית איגרמן:  אנחנו כבר יודעים מי הוקצה לו מלכתחילה כבית ספר ולכן אין טעם להתחיל להגדיר את זה

חגית איגרמן:  כי מה שהיה ביום שהוא קיבל את ההקצאה הוא רשום לנו שהוא בית ספר ולכן אנחנו יודעים בדיוק מי הקבוצה הזאת

שלום דנינו: כמה בתי ספר יש שמחזיקים בתי ספר?     

אביגיל כספי: 11

שלום דנינו: בן שמן, מקווה, כל החבר'ה?     

דוד ביטן: מה זה רפת? קטנה, לימודית

ד"ר אסף לוי: לא, ממש לא

ד"ר אסף לוי:  900 היא לא קטנה

דוד ביטן: לא לימודית כזאת?     

ד"ר אסף לוי: כמו רפת מושבית

ד"ר אסף לוי:  בשנה

ד"ר אסף לוי:  זה המכסות הן שנתיות

דוד ביטן: ומה מקווה ישראל, יש שם רפת?     

ד"ר אסף לוי: כן

קריאה: כן

קריאה:  סדר גודל של מיליון ליטר

דוד ביטן: במקווה? מה אתה אומר, זה כמו מושב כזה

דוד ביטן:  גברתי, היועצת המשפטית? אוקיי

דוד ביטן:  עכשיו לפני שנאשר תראו לנו את הסרטון, יש לנו קצת זמן

דוד ביטן:  אתם רוצים להראות לנו, תראו לנו

שלום דנינו: ראינו

דוד ביטן: איפה? אני לא ראיתי

שלום דנינו: שלחו

שלום דנינו:  אתם רוצים להראות או לאשר וזהו?     

קריאה: שלחנו את זה לכל חברי הוועדה

דוד ביטן: לא, הם באו, אמרו נראה את הסרטון, אמרתי אם יהיה זמן

דוד ביטן:  בסדר, הכול בסדר

דוד ביטן:  מי בעד התקנות כפי שהוצגו לנו, ירים את ידו

דוד ביטן:  פה אחד

שלום דנינו: תודה רבה

דוד ביטן: הישיבה נעולה